Claudio Ranieri

Claudio Ranieri (; lahir 20 Oktober 1951) merupakan bekas pemain dan kini pengurus bolasepak bagi pasukan Sampdoria.

Beliau memulakan kareernya di liga rendah di Itali pada lewat 1980'an dan berjaya mendapat nama ketika di Cagliari, di mana beliau membimbing pasukan ini dari Serie CI ke Serie A dalam beberapa musim berturut-turut. Beliau kemudiannya menguruskan Napoli, di mana pasukan ini berjaya mara ke Piala UEFA, tetapi dipecat pada musim berikutnya. Pada 1993, beliau menyertai Fiorentina dan membimbing pasukan ini untuk mara ke Serie A, juga memenangi Coppa Italia dan Supercoppa Italiana pada 1996. Pada 1997, beliau ke Sepanyol untuk menguruskan Valencia, berjaya memenangi Copa del Rey dan UEFA Intertoto Cup, berjaya membawa pasukan mara ke Liga Juara-Juara Eropah sebelum menguruskan Atletico Madrid. Pada tahun 2000, beliau berhijrah ke England untuk menguruskan Chelsea, menduduki tempat kedua pada tahun 2004 dibelakang 'Invicibles' Arsenal dan mara ke separuh akhir Liga Juara-Juara Eropah pada musim yang sama. Beliau dipecat pada Mei tahun itu oleh pemilik kelab, Roman Abramovich.

Selepas kembali menguruskan Valencia di Sepanyol, beliau pulang ke Itali pada 2007, menguruskan 4 buah kelab iaitu Parma, Juventus, Roma dan Inter Milan. Pada 2012, beliau dilantik menjadi pengurus pasukan Perancis, Monaco, di mana beliau membimbing pasukan itu untuk mara memenangi Ligue 2 pada musim pertama dan menduduki kedudukan kedua Ligue 1 pada musim kedua beliau bersama kelab tersebut. Ranieri kemudiannya menguruskan pasukan kebangsaan Greek sebelum kembali ke England pada tahun 2015 untuk menjadi pengurus Leicester City. Beliau berjaya memenangi Liga Perdana Inggeris 2015-16, dan dinamakan sebagai Pengurus Terbaik Musim 2015-16 dan Pengurus Tahunan LMA.

Pautan luar 

 Claudio Ranieri at Soccerbase

Kelahiran 1951
Orang hidup
Pengurus bola sepak Itali
Pengurus Atlético Madrid
Pengurus Cagliari Calcio
Pengurus Chelsea F.C.
Pengurus ACF Fiorentina
Pengurus Parma F.C.
Pengurus Juventus F.C.
Pengurus S.S.C. Napoli
Pengurus Valencia CF
Pengurus A.S. Roma
Pengurus F.C. Internazionale Milano
Pengurus AS Monaco FC
Pengurus Liga Perdana Inggeris
Pengurus La Liga
Pengurus Serie A
Pengurus Ligue 1
Pemain bola sepak Itali
Pemain A.S. Roma
Pemain U.S. Catanzaro 1929
Pemain Calcio Catania
Pemain S.S.D. Palermo
Pemain Serie B
Pengurus Leicester City F.C.
Pengurus FC Nantes
Pengurus Fulham F.C.
Pengurus U.C. Sampdoria